JayJayThrowThrow/commonwealth-wiki-mix huggingface dataset:
जानी दुश्मन (1979 फ़िल्म)

जानी दुश्मन 1979 में बनी हिन्दी भाषा की फिल्म है।
संक्षेप

यह फिल्‍म अपने समय की बेहद लोकप्रिय फिल्‍म थी। इसके सभी गाने खासकर चलो रे डोंली उठाओ कहार काफी लोकप्रिय रहे थे और आज भी इसके गीत लोगों को बरबस इसके ओर आकर्षित करते हैं। फिल्‍म का सबसे मनोरंजक और रोचकता थी हिरोइनों का एक एक कर मरना। फिल्‍म का शुरूआती दृश्‍य काफी डरावना और संस्‍पेंस पैदा करने वाला था।
कलाकार

* संजीव कुमार – ठाकुर
* जितेंद्र – अमर
* सुनील दत्त – लाखन
* प्रेमनाथ – पुजारी
* शत्रुधन सिन्हा – शेरा
* विनोद मेहरा – पागल (पुलिस इंस्पेक्टर)
* रीना रॉय – रेशमा
* नीतू सिंह – गौरी
* रेखा – चंपा
* योगिता बाली – ठाकुर की दुल्हन
* बिंदिया गोस्वामी – शांति
* रजा मुराद – ठाकुर ज्वाला प्रसाद
* मदनपुरी – वैध जी
* सारिका – बिंदिया
* अमरीश पुरी – गीता किडनैपर
* नीता मेहरा – ब्राइड
* शक्ति कपूर – मैन ऑफ हॉर्स
* अरूणा ईरानी – अरुणा
* जगदीप – नाथुराम
* मैक मोहन – टैक्सी ड्राइवर
* सुलोचना लटकर – लाखन की मां
* जयश्री श्री टी. – नथुनिया
* अनवर हुसैन – सरदार
* शोभिनी सिंह – ब्राइड
* इंद्रानी मुखर्जी – ठकुराइन
दल

संगीत
रोचक तथ्य

इस फिल्म को सेंसर बोर्ड द्वारा रिजेक्ट किया गया था।
क्यू बोर्ड का मानना था। इस फिल्म से अंध श्रद्धा मे बढ़ावा होगा।
लेकिन राज कुमार कोहली कोर्ट गये और केस जीत गये।
परिणाम

बौक्स ऑफिस

समीक्षाएँ

नामांकन और पुरस्कार

बाहरी कड़ियाँ

*

श्रेणी:बॉलीवुड
श्रेणी:1979 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
मार्क वॉ

मार्क वॉ () ऑस्ट्रेलिया के पूर्व क्रिकेट खिलाड़ी हैं। वे 2015 में 50 साल के हो चुके हैं। मार्क दाएं हाथ के बल्लेबाज हैं जिन्होंने टेस्ट मैचों में नंबर 4 पे बल्लेबाजी की। वह मध्यम गति से गेंदबाज़ी किया करते थे, लेकिन पीठ की चोटों के कारण उन्होंने अपने को ऑफ-स्पिन गेंदबाज में बदल लिया। उन्हें क्रिकेट के सर्वश्रेष्ठ स्लिप क्षेत्ररक्षकों में से एक माना जाता है। 2009 में राहुल द्रविड़ द्वारा कीर्तिमान तोड़ने तक उनके नाम किसी गैर-विकेटकीपर द्वारा सर्वाधिक टेस्ट कैच लेने का विश्व रिकॉर्ड था।
क्रिकेट करियर

मार्क ने ऑस्ट्रेलियाई एकदिवसीय टीम में ऑलराउंडर के रूप में शुरुआत 1988 में की थी लेकिन बाद में उन्होंने बल्लेबाजी पर ध्यान केंद्रित किया और सलामी बल्लेबाजी के रूप में अपने को स्थापित किया। 1991 से 2002 तक लगातार चले अपने करियर में उन्होंने उत्कृष्ट प्रदर्शन किया और ऑस्ट्रेलिया के लिये एक दिवसीय में सबसे अधिक रन बनाने वाले खिलाड़ी बने। 1996 के क्रिकेट विश्व कप में उन्होंने तीन शतक लगाए और यह उपलब्धि हासिल करने वाले पहले बल्लेबाज बने। बाद में 2003 क्रिकेट विश्व कप में सौरव गांगुली ने रिकॉर्ड की बराबरी की। 1999 के विश्व कप में उनके द्वारा चौथे शतक लगाते ही वह विश्व कप प्रतियोगिता में चार शतक और 1000 से अधिक रन बनाने वाले एकमात्र ऑस्ट्रेलियाई बन गये। वह 1999 के टूर्नामेंट के दौरान ही एकदिवसीय मैचों में ऑस्ट्रेलिया के ओर से सबसे ज्यादा रन और शतक बनाने वाले खिलाड़ी भी बने।

उन्हें अपने जुड़वाँ भाई स्टीव वॉ के टेस्ट कैप मिलने के 6 साल बाद 1991 में ऑस्ट्रेलियाई टेस्ट टीम में चुन लिया गया था। 2001 की एशेज श्रृंखला के दौरान, उन्होंने मार्क टेलर के 157 टेस्ट कैच के विश्व रिकॉर्ड को तोड़ा। लेकिन बाद में इंग्लैंड के खिलाफ आगामी टेस्ट श्रृंखला के लिए डैरेन लेहमन की जगह पे बाहर किए जाने के बाद मार्क ने 2002 के अंत में अंतरराष्ट्रीय क्रिकेट से संन्यास ले लिया। उन्होंने एकदिवसीय क्रिकेट में ऑस्ट्रेलिया के सबसे अधिक रन बनाने वाले और शतक बनाने वाले (18) खिलाड़ी के रूप में संन्यास लिया। इन रिकॉर्डों को रिकी पोंटिंग ने तोड़ा है। उनका 181 टेस्ट कैच का विश्व रिकॉर्ड 2009 में भारत के राहुल द्रविड़ ने तोड़ा था। मार्क, स्टीव वॉ के छोटे जुड़वां भाई हैं, जिनके साथ उन्होंने अपने अधिकांश करियर और कप्तानी में खेला। उन दोनों के पास सबसे अधिक टेस्ट और एकदिवसीय मैच खेलने का रिकॉर्ड है जिसमें दो भाई एक साथ खेलें।
इन्हें भी देखें

* माइकल स्लेटर
सन्दर्भ

श्रेणी:ऑस्ट्रेलिया के लोग
श्रेणी:ऑस्ट्रेलियाई क्रिकेट खिलाड़ी
श्रेणी:ऑस्ट्रेलियाई वनडे क्रिकेट खिलाड़ी
श्रेणी:जीवित लोग
श्रेणी:1965 में जन्मे लोग
स्टीव वॉ

अंगूठाकार|दाएँ|स्टीव वॉ 2002 में
स्टीफन रोजर वॉ (; जन्म 2 जून 1965) पूर्व ऑस्ट्रेलियाई क्रिकेटर और मार्क वॉ के जुड़वां भाई है। वह दाएं हाथ के बल्लेबाज थे जो मध्यम तेज गेंदबाजी भी किया करते थे। उन्होंने 1984 में अपना प्रथम श्रेणी क्रिकेट करियर शुरू किया था। 26 दिसंबर 1985 को उन्होंने पहला टेस्ट खेला जिसमें उन्होंने दोनों पारियों में 18 रन बनाए। 1987 क्रिकेट विश्व कप की विजयी टीम में वो खेलें। अपने कैरियर के प्रारंभिक दौर में उन्हें "मामूली प्रतिभाशाली" खिलाड़ी माना जाता था। एक बार 1991 में उन्होंने अपने भाई मार्क से टेस्ट टीम में जगह खो दी थी।

1999 में मार्क टेलर से उन्हें कप्तानी मिली। उनकी कप्तानी में ऑस्ट्रेलिया ने 1999 क्रिकेट विश्व कप जीता और लगातार 16 टेस्ट जीतने का भी रिकॉर्ड बनाया। 2002 में वनडे की कप्तानी रिकी पोंटिंग को दे दी गई पर 2004 में अपने सन्यास लेने से तक वो टेस्ट टीम के कप्तान रहे। वॉ ने 1985 से 2004 तक 168 टेस्ट खेलें जिसमें उन्होंने 51.06 की औसत से 32 शतक की मदद से 10,927 रन बनाए और साथ ही 92 विकेट भी लिये। उनकी कप्तानी में ऑस्ट्रेलिया ने 57 में से 41 टेस्ट जीते। 1986 से लेकर 2002 तक चले एक दिवसीय अंतर्राष्ट्रीय करियर में उन्होंने 325 मैच में 7,569 रन बनाए और साथ ही 195 विकेट लिये।
इन्हें भी देखें

* क्रिकेट के कीर्तिमान
सन्दर्भ

श्रेणी:1965 में जन्मे लोग
श्रेणी:ऑस्ट्रेलियाई क्रिकेट खिलाड़ी
श्रेणी:जीवित लोग
श्रेणी:ऑस्ट्रेलियाई वनडे क्रिकेट खिलाड़ी
श्रेणी:ऑस्ट्रेलियाई क्रिकेट कप्तान
श्रेणी:एलन बॉर्डर पदक विजेता
एलन बॉर्डर

अंगूठाकार|दाएँ|1988 से लिया गया चित्र
एलन बॉर्डर (; जन्म 27 जुलाई 1955) ऑस्ट्रेलिया के पूर्व क्रिकेट खिलाड़ी हैं। बॉर्डर ने 1978 से 1994 तक 156 टेस्ट खेलें जिसमें उन्होंने 11,174 रन 50.56 की औसत से 27 शतक लगाकर बनाए। उन्होंने 273 वनडे भी खेलें जिसमें उनके नाम 6,524 रन दर्ज है। उनकी कप्तानी में ऑस्ट्रेलिया ने 1987 क्रिकेट विश्व कप जीता था।

उन्होंने अपने करियर के दौरान कई रिकॉर्ड बनाए। जैसे सबसे ज्यादा टेस्ट मैच में खेलना जिसे स्टीव वॉ ने तोड़ा। सबसे ज्यादा टेस्ट रन जिसे ब्रायन लारा ने तोड़ा। सबसे ज्यादा लगातार टेस्ट खेलना (153) जिसे एलेस्टेयर कुक ने तोड़ा। सबसे ज्यादा टेस्ट में कप्तानी करना (93) जिसे ग्रीम स्मिथ ने तोड़ा।

उनके सम्मान में बॉर्डर गावस्कर ट्रॉफी टेस्ट सीरिज का नाम रखा गया है। साथ ही 2000 से हर वर्ष सर्वश्रेष्ठ आस्ट्रेलियाई खिल़ाडी को दिए जाने वाला अवार्ड, एलन बॉर्डर मेडल भी उन्हीं के सम्मान में दिया जाता हैं।
इन्हें भी देखें

* मार्क टेलर - कप्तानी में बॉर्डर के उत्तराधिकारी
सन्दर्भ

श्रेणी:1955 में जन्मे लोग
श्रेणी:ऑस्ट्रेलियाई क्रिकेट खिलाड़ी
श्रेणी:जीवित लोग
श्रेणी:ऑस्ट्रेलियाई वनडे क्रिकेट खिलाड़ी
श्रेणी:ऑस्ट्रेलियाई क्रिकेट कप्तान‎
डेनिस लिली

200px|अंगूठाकार|2012 में
डेनिस लिली (; जन्म 18 जुलाई 1949) ऑस्ट्रेलिया के पूर्व क्रिकेट खिलाड़ी हैं। 1971 से 1984 तक चले अपने कभी-कभार विवादास्पद अंतर्राष्ट्रीय करियर में उन्होंने अपने आप को क्रिकेट के सबसे महान गेंदबाजों में से एक की सूची में शामिल किया। जेफ थॉमसन के साथ उनकी जोड़ी काफी प्रसिद्ध है। विकेटकीपर रॉर्ड मार्श के साथ उनके पास टेस्ट मैचों में सबसे सफल गेंदबाज-कीपर होने का खिताब है।

डेनिस ने 70 टेस्ट मैच खेलें जिसमें उन्होंने 355 विकेट लिये (उस समय का रिकॉर्ड जिसे सबसे पहले इयान बॉथम ने तोड़ा।)। साथ ही 63 वनडे में उन्होंने 103 विकेट लिये। वह किसी भी एक एक दिवसीय अंतर्राष्ट्रीय में 5 विकेट लेने वाले पहले गेंदबाज थे।
आँकडे

इन्हें भी देखें

* ग्रेग चैपल - डेनिस लिली के करियर में ज्यादातर ऑस्ट्रेलिया के कप्तान
सन्दर्भ

श्रेणी:ऑस्ट्रेलियाई क्रिकेट खिलाड़ी
श्रेणी:1949 में जन्मे लोग
इयान चैपल

इयान माइकल चैपल (जन्म: 26 सितंबर 1943) पूर्व क्रिकेट खिलाड़ी हैं जो साउथ ऑस्ट्रेलिया और ऑस्ट्रेलिया के लिए खेले हैं। उन्होंने 1971 और 1975 के बीच ऑस्ट्रेलिया की कप्तानी की। एक क्रिकेट परिवार में जन्मे इयान के दादा और भाई ने भी ऑस्ट्रेलिया की कप्तानी की। चैपल ने दाएं हाथ के मध्य क्रम के बल्लेबाज और स्पिन गेंदबाज के रूप में अंतरराष्ट्रीय क्रिकेट में शुरुआत की। बाद में उन्होंने क्रिकेट खेल के सबसे महान कप्तानों में से एक के रूप में ख्याति अर्जित की। 1970 के दशक में ऑस्ट्रेलियाई क्रिकेट के व्यवसायीकरण के पीछे वे एक प्रेरक शक्ति थे। इयान एक विशेषज्ञ स्लिप क्षेत्ररक्षक थे एवं वह एक सौ टेस्ट कैच लेने वाले चौथे खिलाड़ी बने थे।

1980 में अपनी सेवानिवृत्ति के बाद से उन्होंने खेल पत्रकार और क्रिकेट कमेंटेटर के रूप में प्रसिद्ध करियर बनाया है। वह ऑस्ट्रेलियाई क्रिकेट में एक प्रमुख व्यक्ति बने हुए हैं। चैपल को 1986 में स्पोर्ट ऑस्ट्रेलिया हॉल ऑफ़ फ़ेम, 2000 में FICA क्रिकेट हॉल ऑफ़ फ़ेम और 2003 में ऑस्ट्रेलियन क्रिकेट हॉल ऑफ़ फ़ेम में शामिल किया गया था। 9 जुलाई 2009 को, इयान चैपल को आईसीसी क्रिकेट हॉल ऑफ़ फेम में शामिल किया गया था।
इन्हें भी देखें

* क्रिकेट


श्रेणी:क्रिकेट खिलाड़ी
श्रेणी:ऑस्ट्रेलिया के लोग
श्रेणी:ऑस्ट्रेलियाई क्रिकेट खिलाड़ी
श्रेणी:ऑस्ट्रेलियाई वनडे क्रिकेट खिलाड़ी
श्रेणी:ऑस्ट्रेलियाई क्रिकेट कप्तान‎
श्रेणी:ऑस्ट्रेलियाई टेस्ट क्रिकेट खिलाड़ी
सच्चाई (1969 फ़िल्म)

सच्चाई 1969 में बनी हिन्दी भाषा की फिल्म है।
संक्षेप

चरित्र

मुख्य कलाकार

* शम्मी कपूर - अशोक
* साधना
* संजीव कुमार - किशोर दयाल
* प्राण - प्रकाश
* जॉनी वॉकर
* हेलन - मीना
* सुलोचना लाटकर
* राज मेहरा - दीनदयाल
* अनवर हुसैन
* धूमल
* शिवराज
* प्रेम कुमार
* राजेन कपूर
* रत्नमाला
दल

संगीत shankar jaikishan

रोचक तथ्य

परिणाम

बौक्स ऑफिस

समीक्षाएँ

नामांकन और पुरस्कार

बाहरी कड़ियाँ

*

श्रेणी:1969 में बनी हिन्दी फ़िल्म
जस्टिन लैंगर

अंगूठाकार|जस्टिन लैंगर|280px
जस्टिन ली लैंगर (जन्म 21 नवंबर 1970, ) ऑस्ट्रेलियाई क्रिकेट खिलाड़ी हैं जिन्होंने 105 टेस्ट मैचों में ऑस्ट्रेलिया क्रिकेट टीम का प्रतिनिधित्व किया। इस समय ऑस्ट्रेलियाई घरेलू क्रिकेट में वेस्टर्न ऑस्ट्रेलिया और पर्थ स्कॉचर्स के मौजूदा कोच हैं। लैंगर बाएं हाथ के बल्लेबाज है जो सलामी बल्लेबाज के रूप में शुरुआती और मध्य 2000 के दशक में मैथ्यू हेडन के साथ मिलकर ऑस्ट्रेलिया के लिये कई साझेदारी निभाने के लिये जाने जाते हैं। घरेलू स्तर पर वेस्टर्न ऑस्ट्रेलिया का प्रतिनिधित्व करते हुए, लैंगर ने मिडलसेक्स और सॉमरसेट के लिए इंग्लिश काउंटी क्रिकेट खेली। उनके नाम किसी ऑस्ट्रेलियाई खिलाड़ी द्वारा प्रथम श्रेणी के स्तर पर बनाए गए सबसे ज्यादा रन का रिकॉर्ड है।

लैंगर ने 1991-92 में शेफ़ील्ड शील्ड के दौरान वेस्टर्न ऑस्ट्रेलिया के लिए अपने प्रथम श्रेणी क्रिकेट की शुरुआत की। उनके राज्य स्तर पर अच्छा प्रदर्शन करने के बाद, उन्हें 1992-93 के दौरान 22 वर्ष की आयु में ऑस्ट्रेलिया के लिए अपना पहला टेस्ट मैच वेस्टइंडीज़ के विरुद्ध खेलने का मौका मिला। उन्होंने फॉर्म के लिए संघर्ष किया और आगे के वर्षों में ऑस्ट्रेलिया के लिए केवल छिटपुट उपस्थिति दर्ज कर पाए। ऑस्ट्रेलिया के 1998-99 के पाकिस्तान दौरे में उनका चयन हुआ, जिसमें उन्होंने अपना पहला टेस्ट शतक बनाया। इस श्रृंखला के बाद लैंगर ने बल्लेबाजी क्रम में नंबर तीन पर खुद को स्थापित किया। वह 2001 की एशेज श्रृंखला तक इस भूमिका को संभाले। पहले चार टेस्ट वह चोटिल होने के कारण नहीं खेल सके। अंतिम टेस्ट में उन्होंने मैथ्यू हैडन के जोड़ीदार रूप में माइकल स्लेटर की जगह ली। ऑस्ट्रेलिया ने मैच पारी से जीता जिसमें लैंगर ने एक शतक बनाया।

चोटों के अलावा, हेडन और लैंगर (रिकी पोंटिंग ने तीन नंबर पर लैंगर की जगह ली) के बीच साझेदारी 2006-07 एशेज सीरीज के समापन पर लैंगर की सेवानिवृत्ति तक जारी रही। उनकी साझेदारी में 113 पारियों की अवधि में कुल 5,655 रन शामिल हैं। जो केवल वेस्ट इंडीज़ के गॉर्डन ग्रीनिज़ और डेसमंड हेन्स की साझेदारी से कम हैं। लैंगर ने ऑस्ट्रेलिया के लिए केवल आठ एक दिवसीय अंतर्राष्ट्रीय मैच खेले, सभी 1994 से 1997 की अवधि के दौरान। वह 2009 के इंग्लिश क्रिकेट सीज़न के अंत में सभी प्रकार के क्रिकेट से सेवानिवृत्त हुए। लैंगर नवंबर 2009 से नवंबर 2012 तक ऑस्ट्रेलियाई राष्ट्रीय क्रिकेट टीम के बल्लेबाजी कोच और वरिष्ठ सहायक कोच भी थे।
सन्दर्भ
इन्हें भी देखें

* स्टीव वॉ, लैंगर के शुरूआती करियर में कप्तान


श्रेणी:ऑस्ट्रेलिया के लोग
श्रेणी:ऑस्ट्रेलियाई वनडे क्रिकेट खिलाड़ी
श्रेणी:ऑस्ट्रेलियाई टेस्ट क्रिकेट खिलाड़ी
ग्रेग चैपल

ग्रेग चैपल (पूरा नाम ग्रेगरी स्टीफन चैपल, ; जन्म 7 अगस्त 1948) पूर्व क्रिकेटर है जिन्होंने 1975 से 1977 तक और फिर 1979 से 1984 में अपने सन्यास लेने तक ऑस्ट्रेलिया क्रिकेट टीम की कप्तानी की। वह अपनी पीढ़ी के सबसे महत्वपूर्ण ऑस्ट्रेलियाई बल्लेबाज थे। 1970 से लेकर 1984 तक चले अंतर्राष्ट्रीय क्रिकेट करियर में उन्होंने 87 टेस्ट में 24 शतक लगाकर 7,110 रन बनाए। उन्होंने 74 एक दिवसीय अंतर्राष्ट्रीय भी खेलें जिसमें उन्होंने 2,331 रन बनाए और 72 विकेट लिए।

ग्रेग टेस्ट क्रिकेट खेलने वाले तीन भाइयों में से दूसरे भाई थे। उनसे पहले बड़े भाई इयान चैपल और उनके बाद छोटे भाई ट्रेवर चैपल ने भी टेस्ट क्रिकेट में ऑस्ट्रेलिया का प्रतिनिधित्व किया। इयान और ग्रेग ने एक बार टेस्ट की दोनों पारियों में शतक लगाया था जिसमें ग्रेग का कुल योग 380 था। यह उस समय एक टेस्ट में बनाये गए सबसे ज्यादा रन थे। उनका आखिरी टेस्ट मैच ऑस्ट्रेलिया के अन्य बड़े खिलाड़ियों डेनिस लिली और रॉड मार्श का भी आखिरी था। उन्होंने अपने पहले और आखिरी दोनों टेस्ट मैचों में शतक लगाया था। ग्रेग चैपल 2005 से 2007 तक भारतीय क्रिकेट टीम के कोच रहे जिस दौरान उनका सौरव गांगुली के साथ मशहूर विवाद रहा।
इन्हें भी देखें

* ग्राहम गूच
सन्दर्भ

श्रेणी:1948 में जन्मे लोग
श्रेणी:ऑस्ट्रेलियाई क्रिकेट खिलाड़ी
श्रेणी:जीवित लोग
श्रेणी:ऑस्ट्रेलियाई वनडे क्रिकेट खिलाड़ी
श्रेणी:ऑस्ट्रेलियाई क्रिकेट कप्तान‎
श्रेणी:ऑस्ट्रेलियाई टेस्ट क्रिकेट खिलाड़ी
श्रेणी:भारतीय क्रिकेट कोच
मैथ्यू हेडन

मैथ्यू हेडन (जन्म 29 अक्टूबर 1971) ऑस्ट्रेलिया के पूर्व क्रिकेट खिलाड़ी हैं। उन्होंने अपना डेब्यू १९९४ में किया था। वह २००३ विश्व कप तथा २००७ विश्व कप में खेले थे। इन्हें ऑस्ट्रेलिया के सबसे अच्छे सलामी बल्लेबाज में से एक माना जाता हैं। ये इंडियन प्रीमियर लीग में चेन्नई सुपर किंग्स की ओर से खेलते थे।

मार्च १९९४ को जोहान्सबर्ग में दक्षिण अफ्रीका के खिलाफ हेडन ने अपने टेस्ट करियर की शुरुआत की। हेडन शुरू में माइकल स्लेटर के जोड़ीदार रहे, लेकिन मार्क टेलर के कप्तान बनने के बाद वे उनके साथ पारी शुरू की थी। सन २००१ से २००६ तक टेस्ट में जस्टिन लैंगर के साथ और २००८ तक एडम गिलक्रिस्ट के साथ एकदिवसीय क्रिकेट में सफल सलामी जोड़ी स्थापित की। उनके नाम टेस्ट में किसी ऑस्ट्रेलियाई बल्लेबाज द्वारा बनाए गए सर्वोच्च स्कोर का रिकॉर्ड हैं (380)।
इन्हें भी देखें

* क्रिकेट
* कुमार संगाकारा
* एलेस्टेयर कुक
सन्दर्भ

श्रेणी:ऑस्ट्रेलिया के लोग
श्रेणी:ऑस्ट्रेलियाई क्रिकेट खिलाड़ी
श्रेणी:ऑस्ट्रेलियाई वनडे क्रिकेट खिलाड़ी
श्रेणी:एलन बॉर्डर पदक विजेता
वसीम अकरम

वसीम अकरम (जन्म 3 जून 1966) पाकिस्तानी क्रिकेट कमेंटेटर, कोच और पूर्व क्रिकेट खिलाड़ी एवं पाकिस्तान की राष्ट्रीय क्रिकेट टीम के कप्तान हैं। अकरम को व्यापक रूप से अब तक के सबसे महान तेज गेंदबाजों में से एक माना जाता है और कई आलोचक उन्हें क्रिकेट इतिहास के सबसे महान बाएं हाथ के तेज गेंदबाज के रूप में मानते हैं। अक्टूबर 2013 में, वसीम अकरम एकमात्र पाकिस्तानी क्रिकेटर थे, जिन्हें विज्डन क्रिकेटर्स अल्मनाक की 150 वीं वर्षगांठ के अवसर पर एक सर्वकालिक टेस्ट वर्ल्ड इलेवन में नामित किया गया था।

अकरम बाएं हाथ के तेज गेंदबाज हैं जो महत्वपूर्ण गति के साथ गेंदबाजी कर सकते थे। उनके पास 881 के साथ, लिस्ट ए क्रिकेट में सबसे अधिक विकेट लेने का विश्व रिकॉर्ड है। वह श्रीलंका के ऑफ-स्पिन गेंदबाज मुथैया मुरलीधरन के बाद एकदिवसीय क्रिकेट विकेट के मामले में 502 के साथ दूसरे स्थान पर हैं। कुल मिलाकर उन्हें रिवर्स स्विंग गेंदबाजी के संस्थापकों में से एक माना जाता है, और शायद इस कला के वह सबसे अच्छे प्रतिपादक रहा रहें हैं।

वह 2003 विश्व कप के दौरान एकदिवसीय क्रिकेट में 500 विकेट के आंकड़े तक पहुंचने वाले पहले गेंदबाज थे। 2002 में, विज्डन ने सर्वकालिक सर्वश्रेष्ठ खिलाड़ियों की अपनी एकमात्र सूची जारी की। वसीम को एलन डोनाल्ड, इमरान खान, वकार यूनिस, जोएल गार्नर, ग्लेन मैक्ग्रा और मुरलीधरन से आगे 1223.5 की रेटिंग के साथ वनडे में सर्वकालिक सर्वश्रेष्ठ गेंदबाज के रूप में स्थान दिया गया। 30 सितंबर 2009 को, अकरम को आईसीसी क्रिकेट हॉल ऑफ फ़ेम में शामिल किया गया।
इन्हें भी देखें

*विराट कोहली
*सचिन तेंदुलकर
*जेम्स एंडरसन
*मोहम्‍मद आमिर
सन्दर्भ

श्रेणी:क्रिकेट खिलाड़ी
श्रेणी:पाकिस्तानी क्रिकेट खिलाड़ी
श्रेणी:1966 में जन्मे लोग
श्रेणी:हरफनमौला खिलाड़ी
वकार युनुस

अंगूठाकार|वकार युनुस
वकार युनुस (जन्म: 16 नवम्बर 1971) पाकिस्तानी क्रिकेट कोच, कमेंटेटर और पूर्व क्रिकेट खिलाड़ी हैं जिन्होंने पाकिस्तान की राष्ट्रीय क्रिकेट टीम की कप्तानी की है। दाएं हाथ के तेज गेंदबाज रहे वकार युनुस को इस खेल को खेलने वाले महानतम गेंदबाजों में से एक माना जाता है। वह पाकिस्तानी क्रिकेट टीम के पूर्व मुख्य कोच हैं। वह पाकिस्तान की राष्ट्रीय क्रिकेट टीम के पूर्व गेंदबाजी कोच भी हैं।

2021 तक, वकार के पास सबसे कम उम्र के पाकिस्तानी टेस्ट कप्तान और इतिहास में चौथे सबसे कम उम्र के टेस्ट कप्तान (22 साल 15 दिन) होने का विश्व रिकॉर्ड है। उन्होंने 1989 से 2003 तक अपने अंतरराष्ट्रीय क्रिकेट करियर के दौरान पाकिस्तान के लिए 87 टेस्ट और 262 एक दिवसीय अंतर्राष्ट्रीय मैच खेले।

वकार को उनकी क्रिकेट गेंद को तेज गति से रिवर्स स्विंग करने की क्षमता के लिए जाना जाता था। उन्होंने अपने करियर के दौरान 373 टेस्ट विकेट और 416 एक दिवसीय अंतर्राष्ट्रीय विकेट लिए। गेंदबाजी साथी वसीम अकरम के साथ, उन्हें दुनिया के सबसे खतरनाक गेंदबाजी आक्रमणों में से माना जाता था। वह एकदिवसीय क्रिकेट में 400 विकेट लेने वाले सबसे युवा गेंदबाज हैं।

उन्होंने 2006 से 2007 तक राष्ट्रीय टीम के साथ गेंदबाजी कोच के रूप में काम किया। वकार को 3 मार्च 2010 को पाकिस्तान क्रिकेट टीम का कोच नियुक्त किया गया। उन्होंने व्यक्तिगत कारणों का हवाला देते हुए 19 अगस्त 2011 को पाकिस्तान के क्रिकेट कोच के रूप में इस्तीफा दे दिया। वह इंडियन प्रीमियर लीग 2013 सीज़न के लिए सनराइजर्स हैदराबाद के गेंदबाजी कोच के रूप में शामिल हुए।

4 सितंबर 2019 को, वकार को पीसीबी द्वारा 3 साल के अनुबंध पर पाकिस्तान के नए गेंदबाजी कोच के रूप में नियुक्त किया गया था। उन्होंने अजहर महमूद की जगह ली, जिन्हें आईसीसी विश्व कप 2019 टूर्नामेंट में पाकिस्तान के निराशाजनक प्रदर्शन के बाद बर्खास्त कर दिया गया था।
इन्हें भी देखें

* क्रिकेट


श्रेणी:पाकिस्तानी क्रिकेट खिलाड़ी
श्रेणी:1971 में जन्मे लोग
फ़रार (1975 फ़िल्म)

फ़रार 1975 में बनी हिन्दी भाषा की फिल्म है। फिल्म अलंकार चित्रा द्वारा निर्मित और शंकर मुखर्जी द्वारा निर्देशित है। फिल्म में शर्मिला टैगोर, अमिताभ बच्चन, संजीव कुमार, सुलोचना लाटकर, आदि हैं। संगीत कल्याणजी-आनंदजी का है।
संक्षेप

मध्यमवर्गीय व्यक्ति, राजेश (अमिताभ बच्चन) अपनी बहन के साथ रहता है। वह एक युवा महिला के साथ प्यार में है और वह अपनी बहन की शादी कर लेने के बाद उससे शादी करने का इरादा रखता है। हालाँकि, एक दिन बहन का बलात्कार किया जाता है और उसकी हत्या कर दी जाती है। पुलिस को कोई सुराग नहीं मिल पाता है और हत्यारों को खोजने और उसकी मौत का बदला लेने के लिए राजेश निकल पड़ता है।

वह हत्यारे का पता लगा लेता है और उसे मार डालता है। इसलिए अब वह खुद पुलिस से भाग रहा है। राजेश एक बच्चे को बंधक बनाकर अगवा कर लेता है और एक घर में शरण ले लेता है। बाद में पता चलता है कि बच्चा उसकी पूर्व प्रेमिका का बेटा है, जिसकी शादी अब एक पुलिस इंस्पेक्टर (संजीव कुमार) से हो रखी है। राजेश अब असमंजस में है - क्या बच्चे को रिहा किया जाये या उसका इस्तेमाल भागने में किया जाये।
मुख्य कलाकार

* संजीव कुमार ― इंस्पेक्टर संजय
* अमिताभ बच्चन ― राजेश
* शर्मिला टैगोर ― माला / आशा
* सुलोचना लाटकर ― राज की माँ
* भगवान दादा ― हवलदार
* डी के सप्रू ― वकील
* मुराद ― पुलिस कमिश्नर
संगीत
नामांकन और पुरस्कार
बाहरी कड़ियाँ

*

श्रेणी:1975 में बनी हिन्दी फ़िल्म
श्रेणी:कल्याणजी–आनंदजी द्वारा संगीतबद्ध फिल्में
जावेद मियाँदाद

मोहम्मद जावेद मियाँदाद (; जन्म १२ जून १९५७), जिन्हें जावेद मियाँदाद () के नाम से जाना जाता है, एक पाकिस्तान टीम के कोच, कमेंटेटर और पूर्व क्रिकेटर हैं जो कप्तानी और बल्लेबाजी की अपनी अपरंपरागत शैली के लिए जाने जाते हैं। उन्होंने १९७५ और १९९६ के बीच टेस्ट और एक दिवसीय अंतर्राष्ट्रीय मैचों में पाकिस्तान का प्रतिनिधित्व किया। अनोखी तकनीक और प्रभावशाली नियंत्रण के लिए, मियाँदाद ने क्रिकेट इतिहासकारों के साथ-साथ समकालीनों की प्रशंसा पायीं है। ईएसपीएन क्रिकइन्फो ने उन्हें "पाकिस्तान का सबसे महान बल्लेबाज़" माना है तो उनके समय के ऑस्ट्रेलियाई दिग्गज इयान चैपल ने उन्हें क्रिकेट के इतिहास में सबसे बेहतरीन बल्लेबाजों में से एक माना है। ईएसपीएन लीजेंड्स ऑफ़ क्रिकेट ने मियाँदाद को अब तक के सर्वश्रेष्ठ क्रिकेटरों में ४४ वाँ स्थान दिया। उन्होंने पाकिस्तान टीम के कप्तान के रूप में लंबे समय तक पदभार संभाला था। वह १९८६ में भारत के खिलाफ शारजाह में १९९२ आईसीसी क्रिकेट विश्व कप के ऐतिहासिक मुकाबले में आखिरी गेंद पर बड़ा छक्का लगाकर खूब सराहना पायी थी, जब जीत के लिए सिर्फ ४ रनों की आवश्यकता थी। यह उनके करियर का सबसे खास मैचों में गिना जाता है। अपने खेल करियर के बाद, मियाँदाद विभिन्न अवसरों पर पाकिस्तान क्रिकेट टीम के कोच बने रहे, साथ ही साथ पाकिस्तान क्रिकेट बोर्ड में प्रमुख पदों पर भी रहे।
व्यक्तिगत जीवन

जावेद मियाँदाद का जन्म १२ जून १९५७ को कराची में हुआ था। उनके माता-पिता पालनपुर, गुजरात, भारत से चले गए, जहाँ उनके पिता, मियांदाद नूरमोहम्मद त्यागी ने पुलिस विभाग में काम किया। वह त्यागी जाति के गुजराती मुस्लिम हैं। पिता ने अहमदाबाद और बड़ौदा जैसे शहरों में पुलिस की नौकरी करी। क्रिकेट उनका पारिवारिक खेल था क्योंकि तीन अन्य भाई जो पाकिस्तान में प्रथम श्रेणी क्रिकेट खेले है, उनमें अनवर मियांदाद, सोहेल मियांदाद और बशीर मियांदाद है। जबकि उनके भतीजे फैसल इकबाल भी एक टेस्ट क्रिकेट खिलाड़ी है।
सन्दर्भ

श्रेणी:1957 में जन्मे लोग
श्रेणी:जीवित लोग
श्रेणी:पाकिस्तानी क्रिकेट खिलाड़ी
श्रेणी:कराची के लोग
श्रेणी:दाहिने हाथ के बल्लेबाज़
इंज़माम-उल-हक़

सैयद इंज़माम-उल-हक (जन्म ३ मार्च १९७०), जिन्हें इन्जी के नाम से भी जाना जाता है, पाकिस्तान क्रिकेट टीम एक पूर्व क्रिकेट खिलाड़ी और कोच हैं।

वह एक दिवसीय अंतरराष्ट्रीय क्रिकेट मैचों में पाकिस्तान के लिए सबसे अधिक रन बनाने वाले और टेस्ट क्रिकेट में पाकिस्तान के लिए तीसरे सबसे अधिक रन बनाने वाले बल्लेबाज है। वह अंतरराष्ट्रीय क्रिकेट में २०,००० रन बनाने वाले एकमात्र पाकिस्तानी बल्लेबाज हैं। इंजमाम उल-हक २००३ से २००७ तक पाकिस्तान की राष्ट्रीय क्रिकेट टीम के कप्तान रहे थे। एक शानदार बल्लेबाज होने के साथ-साथ वह स्पिन गेंदबाजी के लिए भी जाने जाते थे।

इंज़माम को १९९२ क्रिकेट विश्व कप के सेमीफाइनल में लोकप्रियता मिली थी। वह टेस्ट और एकदिवसीय क्रिकेट दोनों में पूरे दशक में टीम के प्रमुख बल्लेबाजों में से एक रहे। २००३ में उन्हें टीम के कप्तान के रूप में नियुक्त किया गया। कप्तान के रूप में उनका कार्यकाल पाकिस्तान के २००७ क्रिकेट विश्व कप से जल्दी बाहर होने के बाद समाप्त हुआ। इंज़माम ने दक्षिण अफ्रीका के खिलाफ दूसरे टेस्ट मैच के बाद २००७ में अंतरराष्ट्रीय क्रिकेट से संन्यास ले लिया, उस समय जावेद मियाँदाद से सिर्फ ३ रन पीछे थे पाकिस्तान के लिए टेस्ट क्रिकेट में सबसे ज्यादा रन बनाने वाले बल्लेबाजों में। अपनी सेवानिवृत्ति के बाद, वह ट्वेंटी २० प्रतियोगिता के उद्घाटन संस्करण में हैदराबाद हीरोज की कप्तानी करते हुए, इंडियन क्रिकेट लीग में शामिल हुए। इंडियन क्रिकेट लीग के दूसरे संस्करण में, उन्होंने लाहौर बादशाह की कप्तानी की।

इंज़माम-उल-हक, इस्लामिक मिशनरी संगठन, तबलीग़ी जमात के एक प्रमुख सदस्य है।

अप्रैल २०१६ में, उन्हें पाकिस्तान की राष्ट्रीय क्रिकेट टीम के मुख्य चयनकर्ता के रूप में नियुक्त किया गया था।

इंज़माम-उल-हक़ ने अपने पूरे करियर में कुल १२० टेस्ट मैच खेले जिसमें ४९.६० की बल्लेबाजी औसत से ८,८३० रन बनाए। जबकि ३७८ वनडे मुकाबलों में ३९.५२ की औसत से ११,७३९ रन बनाए जिसमें उनके १० शतक और ८३ अर्धशतक रहे। टेस्ट क्रिकेट में हक़ ने कुल २५ शतक और ४६ अर्धशतक बनाए थे।

उन्होंने अपना आखिरी टेस्ट मैच २००७ में दक्षिण अफ्रीका के खिलाफ खेला, जबकि अंतिम वनडे मैच ज़िम्बाब्वे के खिलाफ २१ मार्च २००७ को खेला था।
सन्दर्भ

श्रेणी:1970 में जन्मे लोग
श्रेणी:जीवित लोग
श्रेणी:क्रिकेट खिलाड़ी
श्रेणी:पाकिस्तानी क्रिकेट खिलाड़ी
श्रेणी:दाहिने हाथ के बल्लेबाज़
श्रेणी:मुल्तान के लोग
यूनुस खान

मोहम्मद यूनुस खान (; जन्म 29 नवंबर 1977) पाकिस्तानी क्रिकेट कोच और खेल के तीनों प्रारूपों में पाकिस्तान की राष्ट्रीय क्रिकेट टीम के पूर्व क्रिकेटर और कप्तान हैं। साथ ही वह टेस्ट क्रिकेट में सबसे महान बल्लेबाजों में से एक के रूप में जाने जाते है। इसके अलावा वह सभी ११ देशों में शतक बनाने वाले इतिहास के एकमात्र टेस्ट क्रिकेट खिलाड़ी हैं यह कारनामा अपने नाम किया।

यूनिस खान टेस्ट क्रिकेट इतिहास में पाकिस्तान क्रिकेट टीम के किसी बल्लेबाज़ द्वारा सर्वाधिक रन और सर्वाधिक शतक बनाने वाले बल्लेबाज है। और एक पारी में ३०० या इससे अधिक रन बनाने वाले तीसरे पाकिस्तानी खिलाड़ी हैं। उन्होंने २००९ आईसीसी विश्व ट्वेन्टी २० में पाकिस्तान टीम का नेतृत्व किया, जो पहला विश्व ट्वेंटी २० खिताब था। २३ अप्रैल २०१७ को, वह टेस्ट क्रिकेट में १०,००० रन बनाने वाले पहले पाकिस्तानी और दुनिया के १३वें बल्लेबाज बने। वह छठे ऐसे बल्लेबाज़ बने जिन्होंने सबसे तेज १०,००० रन बनाए और साथ ही सबसे उम्रदराज खिलाड़ी भी यही है जिन्होंने इतने रन बनाए।

२४ मार्च २०१० को, यूनुस खान को टीम के साथी खिलाड़ी मोहम्मद युसुफ की एक जांच रिपोर्ट के बाद पाकिस्तान क्रिकेट बोर्ड द्वारा खेलने से निलंबित कर दिया गया था, जिसमें कहा गया था कि वो टीम में समस्याएं पैदा करने में शामिल है। लेकिन प्रतिबंध तीन महीने बाद हटा लिया गया था। ऑस्ट्रेलिया के खिलाफ २२ अक्टूबर २०१४ से शुरू हुए टेस्ट मैच में, यूनिस ने एक ही मैच में अपना २५वां और २६वां शतक बनाया, ऐसा करने वाले वे छठे पाकिस्तानी बल्लेबाज बने। २५ जून २०१५ को, यूनिस खान १०० टेस्ट मैच खेलने वाले पांचवें पाकिस्तानी क्रिकेटर बने और १३ अक्टूबर २०१५ को, वह जावेद मियाँदाद के ८,८३२ रनों के रिकॉर्ड को तोड़ते हुए पाकिस्तान के सबसे अधिक रन बनाने वाले खिलाड़ी बन गए।

नवंबर २०१५ में उन्होंने एक दिवसीय अंतरराष्ट्रीय (वनडे) क्रिकेट से संन्यास लेने का फैसला लिया। जबकि उन्होंने मई २०१७ में वेस्टइंडीज के खिलाफ श्रृंखला के समापन पर सभी प्रारूप के अंतर्राष्ट्रीय क्रिकेट से संन्यास लिया था।
सन्दर्भ

श्रेणी:1975 में जन्मे लोग
श्रेणी:जीवित लोग
श्रेणी:दाहिने हाथ के बल्लेबाज़
श्रेणी:पाकिस्तानी क्रिकेट खिलाड़ी